Koordinatar: 32°07′50″N 35°08′24″E﻿

**Deir Istiya** (arabisk دير إستيا) er ein palestinsk by med 3 106 innbyggjarar i Salfit guvernement nord på Vestbreidda, 15 km sørvest for Nablus og 7 km aust for Salfit. Det utbygde området dekkjer 74 mål, og det bur kring 30 familiar i den gamle delen av byen.

Historie
--------

Byen er kalla opp etter den nærliggande grava til Istiya som i følgje etnografen Tawfiq Kanaan og historikaren Moshe Sharon, er det arabiske namnet til Jesaja. I 1394 måtte Deir Istiya gje linser, olivenolje og mjøl som ei religiøs gåve (*waqf*) til Ibrahimi-moskeen i Hebron etter ordre frå mamelukk-sultanen Barquq. Etter mamelukktida i Palestina, har Deir Istiya vore eit senter for olivenbasert jordbruk. I dag ligg ein av dei største olivenlundane i landet her, nesten 10 000 mål.

Landsbyen var ein del av Sanjak Nablus i osmansk tid tidleg på 1500-talet. 
I 1596 stod Dayr Istya oppført i osmanske skattelister som ein del av Jabal Qubal *nahiya* i Nablus *liwa*. Han eit folketal på 133 hushaldningar og 12 ungkarar, alle muslimar. Landsbybuarane betalte skatt for kveite, bygg, sommaravlingar, oliven, geiter og/eller bikubar. Tidleg på 1600-talet vart Deir Istiya og den nærliggande Beit Wazan styrt av Qasim-familien, som kontrollerte Jamma'in og dei austlege områda av Sanjak Nablus. Qasim bygde festningsverk og gjorde Deir Istiya til den viktigaste basen sin i sør. Rayyan-klanen frå Majdal Yaba hadde òg ei viss makt over landsbyen. Under «borgarkrigstida» i Nablus-området (1853-57), drog Qasim-familien frå Deir Istiya og skal ha søkt tilflukt hos Nimr-familien i Nablus.

I 1870 vitja den franske reisande Victor Guérin Deir Istiya og skreiv at landsbye hadde vore mykje større og truleg hadde vore busett sidan oldtida. Han skreiv at moskeen i Deir Istiya hadde marmorsøyler (somme med krusifiks inngravert) datert attende til kristen tid i Palestina. In 1882 Deir Istiya was skildra som «ein stor landsby on high ground, surrounded with olive-groves, and supplied by cisterner.»

### Nyare tid

Britane erobra Palestina frå osmanarane i 1917, og i 1921 vart ein innbyggjar slått i hel offentleg i Deir Istiya for visstnok å ha hatt våpen. Britane oppretta ein skule i landsbyen i 1923 og under Det britiske mandatet var Deir Istiya ein av dei viktigaste landsbyane sentralt i det vestlege Samaria.

Etter den arabisk-israelske krigen i 1948 vart han annektert av Jordan, og frå 1950 til 1960 vart Det palestinske kommunistpartiet stor i landsbyen, slik at han fekk det lokale kallenamnet «Vesle Berlin». Under seksdagarskrigen i 1967 mellom Israel og ein koalisjon av arabarstatar, vart landsbyen eit mål for israelske styrkar. Dei fleste innbyggjarane vart samla saman, med kvinner i moskeen og mennene på skulen, og borgarmeisteren Jamal Abu Hijleh måtte utføre israelske ordre i landsby.

Gjennom okkupasjonen til Israel, frå 1967 til 1990, flytta nesten halve folkesetnaden til Kuwait eller andre Gulfstatar. I 1970-åra auka den lokale motstandsrørsla i landsbyen, mellom anna med det palestinske flagget på flaggstengene, graffiti og blokkering av vegar. Som følgje av dette vart kring 50 mann arresterte i 1974 og sat seks månader til tre år i fengsel.

Israel natur- og parktilsyn oppretta eit naturreservat i Nahal Kana, som dekka privateigd palestinsk jordbruksland, som var oppdyrka fram til isrealske styresmakter erklærte det for ein park. Samstundes som palestinarane ikkje fekk lov å dyrke marka her, på grunn av statusen som naturreservat, vart det bygd israelske busetjingar i området, med ein veg gjennom parken.

Kjelder
-------

* *Denne artikkelen bygger på «Deir Istiya» frå Wikipedia på engelsk, den 20. september 2015.*
	+ *Wikipedia på engelsk oppgav desse kjeldene:*
* Conder, Claude Reignier; Kitchener, H. H. (1882). *The Survey of Western Palestine: Memoirs of the Topography, Orography, Hydrography, and Archeology* **2**. London: Committee of the Palestine Exploration Fund.
* Guérin, Victor (1875). *Description Géographique Historique et Archéologique de la Palestine. Vol 2 Samarie; pt. 2*.  (s. 160, 173)
* Hadawi, Sami (1970), *Village Statistics of 1945: A Classification of Land and Area ownership in Palestine*, Palestinsk frigjeringsorganisasjon forskingssentral
* Hütteroth, Wolf-Dieter; Abdulfattah, Kamal (1977). *Historical Geography of Palestine, Transjordan and South Syria in the Late 16th Century*. Erlanger Geographische Arbeiten, Sonderband 5. Erlangen, Tyskland: Vorstand der Fränkischen Geographischen Gesellschaft.
* Doumani, Beshara (1995), *Rediscovering Palestina: Merchants and Peasants in Jabal Nablus, 1700-1900*, University of California Press, ISBN 978-0-520-20370-9
* Palmer, E. H. (1881). *The Survey of Western Palestine: Arabic and English Name Lists Collected During the Survey by Lieutenants Conder og Kitchener, R. E. Transliterated and Explained by E.H. Palmer*. Committee of the Palestine Exploration Fund.
* Sharon, Moshe (2004), *Corpus Inscriptionum Arabarum Palaestinae, Vol. III, D-F*, BRILL
* Schölch, Alexander (1993), *Palestina in Transformation, 1856-1882: Studies in Social, Economic, and Political Development*, Institute for Palestine Studies, ISBN 978-0-88728-234-8

1. ↑  Palmer 1881, s. 228
2. 1 2  Focus of Cultural Heritage[*daud lenkje*] Programme of Assistance to the Palestinian People. s. 11-14.
3. ↑  Sharon, 2004, s. 64
4. ↑  Sharon, 2004, s. 62-63
5. ↑  Hütteroth and Abdulfattah, 1977, s. 136
6. ↑  Schölch, 1993, s. 184.
7. ↑  Schölch, 1993, s. 215
8. ↑  Sharon, 2004, s. 62
9. ↑  Guerin, 1875, s. 160, partly translated in Conder og Kitchener, 1882, vol 2, s. 315
10. ↑  Conder og Kitchener, 1882, vol 2, s. 284
11. 1 2 3  Deir Istya Village Profile Arkivert 2012-07-23 ved Wayback Machine. International Women's Peace Service.
12. ↑  Zafrir Rinat, *Israel's Civil Administration orders Palestinians to uproot 1 000 young olive trees in nature reserve,*, i Haaretz, 1. mai, 2012.

Bakgrunnsstoff
--------------

* Velkomen til Dayr Istiya

| * v
* d
* e
Salfit guvernement |
| --- |
| Kommunar | Biddya**·** Bruqin**·** Deir Ballut**·** Deir Istiya (Wadi Qana)**·** Farkha**·** Kafr ad-Dik**·** Kifl Hares**·** Qarawat Bani Hassan**·** Salfit (includes Khirbet Qeis)**·** Az-Zawiya | Salfit (Salfeet) guvernementDet palestinske flagget |
| Landsbyar | Hares**·** Iskaka**·** Marda**·** Mas-ha**·** Qira**·** Rafat**·** Sarta (includes Izbat Abu Adam)**·** Yasuf |

|  |  |
| --- | --- |
| Autoritetsdata | 
* GeoNames

 |